Document ID: 32000D0604

Reference:
EUR-Lex - 32000D0604 - MT
Avviż Legali Importanti
|
32000D0604
Official Journal L 257 , 11/10/2000 P. 0028 - 0031
Id-Deċiżjoni tal-Kunsilltad-29 ta' Settembru 2000dwar il-kompożizzjoni u l-istatuti tal-Kumitat tal-Politika Ekonomika(2000/604/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunitajiet Ewropej u b'mod partikolari l-Artikolu 209 tiegħu,Wara li kunsidra l-opinjoni tal-Kummissjoni,Billi:(1) Kumitat tal-Politika Ekonomika (minn issa 'l quddiem imsejjaħ "il-Kumitat") ġie stabbilit bid-Deċiżjoni tal-Kunsill [1].(2) Il-Kumitat eżerċita l-funzjonijiet kollha li ngħataw s'issa lill-Kumitat tal-Politika Ekonomika fil-Qasir li ġie stabbilit bid-Deċiżjoni tal-Kunsill tad-9 ta' Marzu 1960 dwar il-koordinament tal-politika konġunzjonali ta' l-Istati Membri [2], il-Kumitat tal-Politika dwar il-Budget li ġie stabbilit bid-Deċiżjoni tal-Kunsill tat-8 ta' Mejju 1964 dwar il-kooperazzjoni bejn id-dipartimenti kompetenti tal-gvernijiet ta' l-Istati Membri fil-kamp tal-politika dwar il-budget [3], u l-Kumitat tal-Politika Ekonomika fit-terminu Medju li ġie stabbilit bid-Deċiżjoni tal-Kunsill tal-15 ta' April 1964 li tistabbilixxi Kumitat tal-Politika Ekonomika fit-Terminu Medju [4].(3) Il-Kumitat huwa previst fl-Artikolu 272 tat-Trattat.(4) L-istatuti tal-Kumitat għandhom jirriflettu l-ambjent istituzzjonali ġdid stabbilit bid-dħul fit-tielet stadju ta' l-Unjoni Ekonomika u Monetarja; jidher rakkmandabbli li tinżamm l-istruttura bażika tal-Kumitat filwaqt li jsiru t-tibdiliet meħtieġa biex tittejjeb il-ħidma tiegħu u li l-kompiti tiegħu jiġu deskritti b' mod aktar preċiż.(5) Il-kompitu mogħti lill-Kumitat għandu jkun mingħajr preġudizzju għad-dritt tal-Kummissjoni li tifformola rakkmandazzjonijiet jew tagħti opinjonijiet dwar materji previsti fit-Trattat.(6) L-introduzzjoni ta' l-euro issaħħaħ il-ħtieġa għall-koordinament qrib tal-politiki ekonomiċi u l-konverġenza kontinwa fl-attività ekonomika ta' l-Istati Membri; skond ir-riżoluzzjoni tal-Kunsill Ewropew tat-13 ta' Diċembru 1997 dwar il-koordinament tal-politika ekonomika fl-istadju 3 ta' l-Unjoni Ekonomika u Monetarja [5] il-koordinament imtejjeb tal-politika ekonomika għandu jinkludi sorveljanza eqreb ta' l-iżvilupp u makroekonomiċi fl-Istati Membri u tal-politiki strutturali ta' l-Istati Membri fis-swieq tax-xogħol, tal-prodotti u tas-servizzi, kif ukoll tat-tendenzi ta' l-ispejjeż u tal-prezzijiet, b'mod partikolari sa fejn jaffettwaw l-opportunitajiet li jintlaħqu tkabbir kontinwu li mhux minħabba l-inflazzjoni u l-ħolqien ta' l-impiegi.(7) Il-gwidi wesgħin tal-politika ekonomika u l-proċedura tas-sorveljanza multilaterali previsti fl-Artikolu 99 tat-Trattat huma fil-qalba tal-koordinament tal-politika ekonomika; mingħajr preġudizzju għall-kompiti tal-Kumitat Ekonomiku u Finanzjarju, il-Kumitat għandu jipprovdu appoġġ għall-formolazzjoni tal-gwidi u jikkontribwixxi għall-proċedura tas-sorveljanza multilaterali fil-kampijiet imsemmija f'din id-Deċiżjoni.(8) Fil-laqgħa tiegħu f'Cardiff tas-16 ta' Ġunju 1998 il-Kunsill Ewropew ta merħba lid-deċiżjoni tal-Kunsill ta' l-Ecofin u l-Ministri li ltaqgħu f'dak il-Kunsill fl-1 ta' Mejju 1998 [6] li jistabbilixxu proċedura ħafifa, li għal kollox tħares il-prinċipju tas-sussidjarjetà, għas-sorveljanza tal-progress fir-riforma ekonomika.(9) Ir-riżoluzzjoni tal-Kunsill Ewropew tat-3 u l-4 ta' Ġunju 1999 beda proċess ta' djalogu makroekonomiku fuq livell Komunitarju. Dan id-djalogu makroekonomiku huwa mmirat lejn it-titjib ta' l-interazzjoni bejn l-iżviluppi fil-pagi u l-politiki makroekonomiċi. Il-Kunsill Ewropew ikkonkluda li d-djalogu makroekonomiku fuq livell tekniku għandu jsir f'Grupp ta' Ħidma stabbilit fil-qafas tal-Kumitat b' kollaborazzjoni mal-Kumitat tas-Suq ta' l-Impieg u tax-Xogħol, bil-parteċipazzjoni ta' rappreżentanti taż-żewġ kumitati (li jinkludi l-Bank Ċentrali Ewropew), tal-Kummissjoni u tal-Grupp Makroekonomiku tad-Djalogu Soċjali. Il-Kumitat għandu b'mod partikolari jorganizza l-kontribut tar-rappreżentanti tal-gvern lejn id-djalogu fuq dan il-livell.(10) Ir-riżoluzzjoni tal-Kunsill Ewropew tas-16 ta' Ġunju 1997 dwar it-tkabbir u l-impieg [7] talbet koordinament imtejjeb tal-Politika Ekonomika biex tiġi komplementata l-proċedura kif prevista fit-Titolu ġdid dwar l-impieg fit-Trattat, u talbet li l-Kumitat dwar l-Impieg għandu jaħdem qrib ħafna u flimkien mal-Kumitat.(11) It-Trattat jipprevedi l-istabbiliment ta' Kumitat Ekonomiku u Finanzjarju. Il-kompiti tal-Kumitat Ekonomiku u Finanzjarju huma stabbiliti fl-Artikolu 114(2) tat-Trattat. L-istatuti tal-Kumitat Ekonomiku u Finanzjarju ġew addottati bid-Deċiżjoni tal-Kunsill Nru tal-31 ta' Diċembru 1998 [8]. Il-Kumitat għandu jaħdem b'kooperazzjoni qrib mal-Kumitat Ekonomiku u Finanzjarju meta jassisti lill-Kunsill.(12) It-Trattat jitlob l-stabbiliment ta' Kumitat ta' l-impieg. Hija meħtieġa wkoll kooperazzjoni qrib ma' dan il-Kumitat.(13) Id-deskrizzjoni tal-kompiti tal-Kumitat għandha tkun mingħajr preġudizzju għal kwalunkwe leġiżlazzjoni futura possibbli dwar il-proċedura tas-sorveljanza multilaterali kif previst fl-Artikolu 99(5) tat-Trattat.(14) L-Istati Membri, l-Kummissjoni u l-Bank Ċentrali Ewropew għandhom jiġu rappreżentati b' mod xieraq fil-Kumitat. Għandhom jinnominaw erba' membri kull wieħed.(15) Membri tal-Kumitat għandhom jinħatru fil-kapaċità personali tagħhom u għandhom jiġu gwidati fil-prestazzjoni tad-dmirijiet tagħhom mill-interessi ġenerali tal-Komunità.(16) Il-President tal-Kumitat għandu jiġi elett għal perjodu ta' sentejn. Bħala regola, dan it-terminu m'għandux ikun jistà jiġġedded. Għandu jkun possibbli li t-terminu jiġi estiż jekk ma' hemm ebda kandidat ieħor għall-Presidenza.(17) Il-possibilita' li l-membri tal-Kumitat huma uffiċjali mill-Bank Ċentrali Ewropew u minn banek ċentrali nazzjonali għandha tkun mingħajr preġudizzju għall-Artikolu 108 tat-Trattat,IDDEĊIEDA DAN LI ĠEJ:Artikolu 1L-istatuti tal-Kumitat tal-Politika Ekonomika previst fl-Artikolu 272 tat-Trattat ("Il-Kumitat") huma b'dan addottati.It-test ta' l-istatuti huwa stabbilit fl-Anness ta' din id-Deċiżjoni.Artikolu 2Id-Deċiżjoni 74/122/EEC hija hawnhekk imħassra.Artikolu 3Din id-Deċiżjoni għandha tieħu effett mit-tielet jum mill-pubblikazzjoni tagħha.Iffirmata f'Brussel, 29 ta' Settembru 2000.Għall-KunsillIl-PresidentL. Fabius[1] ĠU L 63, 5.3.1974, p. 21.[2] ĠU C 31, tad-9.5.1960, p. 764/60.[3] ĠU C 77, tal-21.5.1964, p. 1205/64.[4] ĠU C 64, tat-22.4.1964, p. 1031/64.[5] ĠU C 35, tat-2.2.1998, p. 1.[6] ĠU L 139, 11.5.1998, p. 28.[7] ĠU C 236, tat-2.8.1997, p. 3.[8] ĠU L 5, 9.1.1999, p. 71.--------------------------------------------------L-ANNESSStatuti tal-Kumitat tal-Politika Ekonomika.PARTI IKOMPITI TAL-KUMITATArtikolu 11. Mingħajr preġudizzju għall-Artikoli 114 u 207 tat-Trattat, il-Kumitat tal-Politika Ekonomika (hawnhekk iżjed 'il quddiem msejjaħ "il-Kumitat"), għandu jikkontribwixxi għall-preparazzjoni tal-ħidma tal-Kunsill li jikkoordina l-politika ekonomika ta' l-Istati Membri u tal-Komunità u jagħti parir lill-Kummissjoni u lill-Kunsill.2. Il-Kumitat għandu jikkontribwixxi għall-preparazzjoni tax-xogħol tal-Kunsill billi jagħti analiżi ekonomiċi, opinjonijiet dwar metodoloġiji u formolazzjonijiet għal rakkmandazzjonijiet politiċi, b'mod partikolari dwar politiki strutturali għat-titjib tal-potenzal tat-tkabbir u l-impieg fil-Komunità. F'dan il-kuntest, għandu jiffoka b' mod partikolari fuq:- il-ħidma tas-swieq tal-merkanzija, tal-kapital, tas-servizzi u tax-xogħol, li jinkludi żviluppi fil-pagi, fil-produttività, fl-impiegi u fil-kompetittività,- ir-rwol u l-effiċjenza tas-settur pubbliku u s-sostenibbilta' fit-tul ta' finanzi pubbliċi,- l-implikazzjonijiet għall-ekonomija kollha ta' politiki speċifiċi, bħal dawk li jirrelataw għall-ambjent, għar-riċerka u l-iżvilupp u għall-koeżjoni soċjali.3. Fl-oqsma msemmija fuq, il-Kumitat għandu, mingħajr preġudizzju għall-Artikoli 114 u 207 tat-Trattat, jipprovdi appoġġ għall-ħidma tal-Kunsill, b'mod partikolari fil-formolazzjoni tal-gwidi wesgħin tal-politika ekonomikau jikkontribwixxi għall-proċedura tas-sorveljanza multilaterali fil-kampijiet imsemmija fl-Artikolu 99(3) tat-Trattat. F'dan il-kuntest, il-Kumitat għandu jagħmel rivisti regolari dwar il-pajjiżi ffukati b' mod partikolari fuq riformi strutturali fl-Istati Membri.4. Mingħajr preġudizzju għall-Artikoli 130 u 207 tat-Trattat, il-Kumitat għandu jikkontribwixxi għall-ħidma tal-Kunsill taħt it-Titolu dwar l-Impieg fit-Trattat.5. Il-Kumitat għandu jappoġġja lill-Kunsill Ekonomiku u Finanzjarju, b'mod partikolari billi jżomm taħt għajnejh l-iżviluppi fil-qosor u fit-terminu medju l-iżviluppi makroekonomiċi ta' l-Istati Membri u tal-Komunità billi jagħti analiżi u opinjonijiet l-aktar dwar kwistjonijiet metodoloġiċi li jirrelataw għall-interazzjoni bejn politiki strutturali u makroekonomiċi u dwar l-iżviluppi fil-pagi fl-Istati Membri u fil-Komunità.6. Il-Kumitat għandu jipprovdi l-qafas li fih id-djalogu makroekonomiku li jinvolvi rappreżentanti tal-Kumitat (li jinkludi l-Bank Ċentrali Ewropew), tal-Kunsill Ekonomiku u Finanzjarju, tal-Kumitat dwar l-Impieg, tal-Kummissjoni u ta' sħab soċjali isir fuq livell tekniku.7. Il-Kumitat għandu jiġi konsultat mill-Kummissjoni fuq ir-rata massima ta' żieda għall-ispiża mhux obbligatorja tal-budget ġenerali tal-Komunitajiet Ewropej kif previst fl-Artikolu 272 tat-Trattat.Artikolu 2Il-Kumitat għandu jagħti opinjonijiet fuq talba tal-Kunsill, tal-Kummissjoni jew tal-Kumitat Ekonomiku u Finanzjarju jew fuq inizzjattiva proprja.Artikolu 3Fit-twettiq tal-kompiti tiegħu l-Kumitat għandu jaħdem b'relazzjoni qrib mal-Kumitat Ekonomiku u Finanzjarju meta jirrapporta lill-Kunsill. Meta jikkontribwixxi għall-preparament tal-gwidi wesgħin tal-Politika Ekonomika, il-Kumitat għandu jirrapporta lill-Kumitat Ekonomiku u Finanzjarju. Għandu jikkoordina xogħlu mal-Kumitat dwar l-Impjieg u kumitati oħrajn u gruppi ta' ħidma li jippreparaw ix-xogħol tal-Kunsill fl-oqsma fejn huma kompetenti dawn il-kumitati jew gruppi ta' ħidma.PARTI IIKOMPOZIZZJONIArtikolu 41. L-Istati Membri, l-Kummissoni u l-Bank Ċentrali Ewropew għandhom jaħtru erba' membri tal-Kumitat kull wieħed.2. Il-membri tal-Kumitat għandhom jintgħażlu minn fost uffiċjali anzjani li għandhom kompetenza eċċellenti fl-oqsma tal-formolazzjoni tal-politika ekonomika u strutturali.Artikolu 5Membri tal-Kumitat għandhom jiġu gwidati, fil-prestazzjoni tad-dmirijiet tagħhom, mill-interessi ġenerali tal-Komunità.PARTI IIIPRESIDENT U SEGRETARJATArtikolu 61. Il-Kumitat għandu jelegġi minn fost il-membri tiegħu, b'maġġoranza tal-membri tiegħu, president u sa erba' viċi-presidenti għal perjodu ta' sentejn. Bħala regola, t-terminu ta' sentejn ma tistax tiġġedded.2. Il-President għandu jiddelega d-dritt tiegħu/tagħha tal-votazzjoni lil membru ieħor tad-delegazzjoni tiegħu/tagħha.Artikolu 7F'każ li ma jkunx jista' jaderixxi/ma tkunx tista' taderixxi għad-dmirijiet tiegħu/tagħha, il-President għandu jiġi sostitwit minn wieħed mill-Viċi-Presidenti tal-Kumitat.Artikolu 81. Il-Kumitat għandu jiġi assistit minn segretarjat taħt id-direzzjoni ta' Segretarju. Is-Segretarju u l-impjegati tas-segretarjat meħtieġa għat-twettiq tal-kompiti tas-segretarjat għandhom jiġu provduti mill-Kummissjoni. Is-Segretarju għandu jinħatar mill-Kummissjoni wara konsultazzjoni mal-Kumitat. Is-Segretarju u l-impjegati tiegħu/tagħha għandhom jaġixxu fuq l-istruzzjonijiet tal-Kumitat meta jwettqu r-responsabbilitajiet tagħhom lill-Kumitat.2. L-ispejjeż tal-Kumitat għandhom jiġu inklużi fl-istimi tal-Kummissjoni.PARTI IVPROCEDURIArtikolu 9L-opinjonijiet u r-rapporti għandhom jiġu addottati b'maġġoranza tal-membri jekk tintalab votazzjoni. Kull membru għandu jkollu vot wieħed. Madankollu, meta jingħata parir jew opinjoni dwar kwistjonijiet li dwarhom il-Kunsill jista' jieħu deċiżjonijiet sussegwentement, il-membri minn banek ċentrali u mill-Kummissjoni jistgħu jipparteċipaw b'mod sħiħ fid-diskussjoni iżda m'għandhomx jipparteċipaw f'votazzjoni. Il-Kumitat għandu wkoll jirrapporta dwar opinjonijiet tal-minoranza jew dissententi espressi fil-kors tad-diskussjoni.Artikolu 10Bħala regola, jistgħu jitkellmu biss il-membri matul il-laqgħat tal-Kumitat. F'ċirkostanzi eċċezzjonali, il-President jista' jaqbel ma' arranġamenti alternattivi.Artikolu 11Il-Kumitat jista' jafda l-istudju ta' kwistjnijiet speċifiċi lil subkumitati jew gruppi ta' ħidma. Il-presidenza ta' dawn il-gruppi għandha tiġi assunta minn membru tal-Kumitat, maħtur mill-Kumitat.Artikolu 12Il-Kumitat, is-subkumitati jew il-partijiet tal-ħidma jistgħu jistiednu lill-esperti biex jassistuhom.Artikolu 13Il-Kumitat għandu jissejjaħ biex jiltaqa' mill-the President fuq l-inizzjattiva proprja, jew fuq talba mill-Kunsill, mill-Kummissjoni jew għall-inqas ħames membri.Artikolu 141. Bħala regola, il-President għandu jirrappreżenta lill-Kumitat, b'mod partikolari l-President jista' jkun awtorizzat mill-Kumitat biex jirrapporta dwar diskussjonijiet u jagħti kummenti orali dwar opinjonijiet u rapporti ppreparati mill-Kumitat.2. Il-President tal-Kumitat għandu jkollu r-responsabbilita' li jżomm ir-relazzjonijiet tal-Kumitat mal-Parlament Ewropew, li għandu jinżamm informat dwar il-ħidma tal-Kumitat, kif xieraq.Artikolu 151. Kemm-il darba jiġix deċiż mod ieħor, il-proċedimenti tal-Kumitat għandhom ikunu kunfidenzali. L-istess regola għandha tgħodd għall-proċeduri tas-sotto-kumitati tiegħu jew tal-gruppi tal-ħidma tiegħu.2. Ir-rapporti jew l-opinjonijiet ippreparati mill-Kumitati għandhom ikunu pubblikament disponibbli wara li jiġu trażmessi lill-indirizzat kemm-il darba m'hemmx raġunijiet akbar biex jinżammu kunfidenzali.Artikolu 16Il-Kumitat għandu jadotta l-arranġamenti proċedurali tiegħu.--------------------------------------------------

Summary:
Il-Kumitat tal-Politika Ekonomika tal-UE
Il-Kumitat tal-Politika Ekonomika tal-UE
SOMMARJU TAD-DOKUMENT:
Deċiżjoni tal-Kunsill 2000/604/KE — il-kompożizzjoni u l-istatuti tal-Kumitat tal-Politika Ekonomika
X’INHU L-GĦAN TAD-DEĊIŻJONI?
Din tikkonferma l-kompiti, il-kompożizzjoni, l-organizzazzjoni u l-operazzjoni tal-Kumitat tal-Politika Ekonomika tal-Unjoni Ewropea (UE), kumitat li oriġinarjament inħoloq fl-1974.
Din id-deċiżjoni kienet issegwi l-pass tal-UE għall-istadju finali tal-unjoni ekonomika u monetarja (UEM) meta r-rati tal-kambju ġew iffissati b’mod irrevokabbli u l-munita unika, jiġifieri l-euro, ġiet introdotta fis-swieq tal-muniti barranin u għall-pagamenti elettroniċi.
Hija ġiet emendata sussegwentement fl-2003 biex jittieħed inkunsiderazzjoni t-tkabbir tal-UE tal-2004.
PUNTI EWLENIN
Il-ħidma tal-kumitat
Il-kumitat ġie stabbilit sabiex:
jikkontribwixxi għall-ħidma tal-Kunsill (u aktar speċifikament tal-ministri tal-Affarijiet Ekonomiċi u Finanzjarji tal-UE — l-Ecofin) fuq il-koordinazzjoni tal-politiki ekonomiċi u l-baġits tal-UE u tal-pajjiżi tal-UE;
jagħti pariri liIl-Kummissjoni Ewropea;
iħejji xi ftit mill-ħidma tal-Grupp tal-Euro.
Il-kumitat:
iwettaq analiżi ekonomiċi;
jippreżenta opinjonijiet dwar il-metodoloġiji;
imexxi fit-tħejjija tal-ħidma tal-Kunsill dwar is-Semestru Ewropew, inkluża l-formulazzjoni tar-rakkomandazzjonijiet ta’ politika lill-pajjiżi tal-UE bbażati fuq abbozzi tal-Kummissjoni;
jifformula rakkmandazzjonijiet politiċi, bħal gwidi wesgħin tal-politika ekonomika li huma ddisinjati biex itejbu l-ħolqien tal-impjiegi u l-potenzjal ta’ tkabbir tal-UE;
jikkontribwixxi għas-sorveljanza multilaterali tal-politiki ekonomiċi nazzjonali billi jwettaq reviżjonijiet regolari tar-riformi strutturali tal-pajjiżi tal-UE;
jipprovdi pariri dwar il-politiki fir-rigward tal-parti tal-pjan ta’ investiment għall-Ewropa li timmira sabiex tneħħi l-ostakoli regolatorji għall-investiment kemm fil-livell nazzjonali kif ukoll f’dak tal-UE.
B’mod partikolari, il-kumitat jiffoka fuq:
l-operat tas-swieq tal-merkanzija, tal-kapital, tas-servizzi u tax-xogħol tal-UE, li jinkludu żviluppi fil-pagi, fil-produttività, fl-impjiegi u fil-kompetittività ;
ir-rwol u l-effiċjenza tas-settur pubbliku u s-sostenibbiltà tal-finanzi pubbliċi fuq terminu twil;
l-implikazzjonijiet għall-ekonomija kollha ta’ politiki speċifiċi, bħal dawk li jirrelataw għall-ambjent, għar-riċerka u l-iżvilupp u għall-koeżjoni soċjali.
Il-kumitat jappoġġa l-ħidma tal-Kumitat Ekonomiku u Finanzjarju. Din tinvolvi, fost affarijiet oħrajn, il-monitoraġġ ta’ żviluppi makroekonomiċi fit-terminu qasir jew medju kemm fil-livell tal-UE kif ukoll fil-livell nazzjonali. Huwa jipprovdi analiżi u opinjonijiet dwar l-interazzjoni bejn il-politiki strutturali u makroekonomiċi u dwar l-iżviluppi fil-pagi.
Iservi wkoll bħala forum għal diskussjonijiet makroekonomiċi tekniċi mal-Bank Ċentrali Ewropew (BĊE), il-Kumitat Ekonomiku u Finanzjarju, il-Kumitat tal-Impjiegi, il-Kummissjoni u l-imsieħba soċjali.
Kompożizzjoni u operat
Hemm żewġ rappreżentanti għal kull pajjiż tal-UE, u tnejn kull wieħed mill-Kummissjoni u l-BĊE.
Meta l-kumitat jiltaqa’ fil-forma tal-Grupp tal-Euro, dan ikun jinkludi r-rappreżentanti tal-Kummissjoni, tal-BĊE u ta’ dawk il-pajjiżi li għandhom l-euro bħala l-munita tagħhom.
Jiġi elett president kull sentejn u segretarjat jappoġġa l-ħidma tal-kumitat.
Il-laqgħat huma kunfidenzjali iżda r-rapporti u l-opinjonijiet normalment ikunu disponibbli għall-pubbliku.
Meta l-opinjonijiet jew ir-rapporti tal-kumitat ikunu suġġetti għal votazzjoni, dawn iridu jiġu adottati mill-maġġoranza tal-membri. Il-kumitat irid jirrapporta wkoll dwar opinjonijiet tal-minoranza jew dissententi espressi fil-kors tad-diskussjonijiet.
Meta r-rapporti jkunu jikkonċernaw kwistjonijiet li dwarhom il-Kunsill jista’ jieħu deċiżjoni sussegwentement, il-membri minn banek ċentrali u mill-Kummissjoni ma jistgħux jieħdu sehem fil-votazzjoni.
Il-kumitat stabbilixxa diversi gruppi ta’ ħidma li jeżaminaw kwistjonijiet speċifiċi:
il-popolazzjonijiet li qed jixjieħu u s-sostenibbiltà ,
il-metodoloġiji sabiex jiġu evalwati r-riformi strutturali,
marġnijiet tal-potenzjal tal-produzzjoni, u
l-enerġija u t-tibdil fil-klima.
MINN META TAPPLIKA D-DEĊIŻJONI?
              
Din ilha tapplika mit-12 ta’ Ottubru 2000.
SFOND
              
Għal aktar informazzjoni, ara:
“Dwar il-KPE” fuq is-sit elettroniku Europa.
DOKUMENT EWLIENI
            
Deċiżjoni tal-Kunsill 2000/604/KE tad-29 ta' Settembru 2000 dwar il-kompożizzjoni u l-istatuti tal-Kumitat tal-Politika Ekonomika (ĠU L 257, 11.10.2000, pp. 28–31)
L-emendi suċċessivi għad-Deċiżjoni 2000/604/KE ġew inkorporati fit-test oriġinali. Din il-verżjoni konsolidata għandha valur dokumentarju biss.
l-aħħar aġġornament 11.04.2017